FÆLLES HOLDNING (EF) Nr. 11/2007

fastlagt af Rådet den 23. juli 2007

med henblik på vedtagelse af Europa-Parlamentets og Rådets beslutning nr. …/2007/EF af … om papirløse rammer for told og handel

(2007/C 242 E/01)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 95 og 135,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg (1),

efter proceduren i traktatens artikel 251 (2), og

ud fra følgende betragtninger:

Som led i den paneuropæiske e-forvaltningsaktion i henhold til afgørelse 2004/387/EF bør der iværksættes foranstaltninger til at gøre tilrettelæggelsen af toldkontrol mere effektiv og til at sikre en løbende datastrøm for at gøre toldklarering mere effektiv, mindske de administrative byrder, bekæmpe svig, organiseret kriminalitet og terrorisme, beskytte budgetinteresser samt intellektuel ejendomsret og kulturarven, øge produktsikkerheden og sikkerheden i den internationale handel og øge sundheds- og miljøbeskyttelsen. Til dette formål er informations- og kommunikationsteknologier til toldformål af største betydning.

I Rådets resolution af 5. december 2003 om etablering af enkle og papirløse rammer for told og handel, som følger op på Kommissionens meddelelse om enkle og papirløse rammer for told og handel (4) , opfordres Kommissionen til i nært samarbejde med medlemsstaterne at opstille en flerårig strategisk plan for skabelse af et sammenhængende og interoperabelt elektronisk toldsystem for Fællesskabet. Rådets forordning (EØF) nr. 2913/92 af 12. oktober 1992 om indførelse af en EF-toldkodeks (5) , kræver, at der anvendes databehandlingsteknikker til indgivelse af summariske angivelser og elektronisk dataudveksling mellem toldmyndighederne med henblik på at basere toldkontrollen på automatiserede risikoanalysesystemer.

Det er derfor nødvendigt at opstille de mål, som skal opfyldes med henblik på at skabe papirløse rammer for told og handel, samt at tilvejebringe struktur, midler og tidsfrister herfor.

Kommissionen og medlemsstaterne bør dele ansvaret for fællesskabs-komponenterne og de nationale komponenter i kommunikations- og informationsudvekslingssystemerne i overensstemmelse med principperne i Europa-Parlamentets og Rådets beslutning nr. 253/2003/EF af 11. februar 2003 om vedtagelse af et handlingsprogram for toldvæsenet i EF (Told 2007) (6) og under hensyntagen til Europa-Parlamentets og Rådets beslutning nr. 2235/2002/EF af 3. december 2002 om et fællesskabsprogram til forbedring af beskatningssystemernes virkemåde i det indre marked (Fiscalis-programmet 2003-2007) (7) .

For at sikre, at denne beslutning efterleves, og for at skabe sammenhæng mellem de forskellige systemer, der skal udvikles, er det nødvendigt at indføre en overvågningsmekanisme.

Det er med henblik på at skabe papirløse rammer nødvendigt med et nært samarbejde mellem Kommissionen, toldmyndighederne og erhvervsdrivende. Toldpolitikgruppen bør med henblik på at lette dette samarbejde varetage koordinationen af de til gennemførelsen af denne beslutning nødvendige aktiviteter. Erhvervsdrivende bør høres både på nationalt plan og EF-plan på alle stadier i forberedelsen af disse aktiviteter.

Tiltrædelseslande og kandidatlande bør have mulighed for at deltage i disse aktiviteter som led i deres forberedelser på tiltrædelse.

Målet for denne beslutning, nemlig skabelsen af papirløse rammer for told og handel, kan ikke i tilstrækkelig grad opfyldes af medlemsstaterne og kan derfor på grund af målets omfang og virkninger bedre nås på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går beslutningen ikke ud over, hvad der er nødvendigt for at nå dette mål.

De foranstaltninger, der er nødvendige for gennemførelsen af denne beslutning, bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (8) .

Kommissionen bør navnlig tillægges beføjelse til at forlænge de tidsfrister, der er fastsat i denne beslutnings artikel 4, stk. 2, 3 og 5. Da der er tale om generelle foranstaltninger, der har til formål at ændre ikke-væsentlige bestemmelser i denne beslutning, bør foranstaltningerne vedtages efter forskriftsproceduren med kontrol i artikel 5a i afgørelse 1999/468/EF —

VEDTAGET FØLGENDE BESLUTNING:

Artikel 1

Elektroniske toldsystemer

Kommissionen og medlemsstaterne opretter sikrede, integrerede, interoperable og tilgængelige elektroniske toldsystemer til udveksling af data i toldangivelser, ledsagedokumenter til toldangivelser og certifikater og udveksling af andre relevante oplysninger.

Kommissionen og medlemsstaterne tilvejebringer strukturen og midlerne til driften af disse elektroniske toldsystemer.

Artikel 2

Mål

1. De elektroniske toldsystemer, jf. artikel 1,udformes med henblik på at opfylde følgende mål:

at bidrage til at sikre en korrekt opkrævning af al told og andre afgifter

at sikre en løbende datastrøm både mellem eksport- og importlandenes myndigheder og mellem toldmyndighederne og de økonomiske operatører, således at data, der er indlæst i systemet, kan bruges igen.

De elektroniske toldsystemer integreres og udvikles på en måde, der står i forhold til de i første afsnit fastsatte mål.

2. Målene i stk. 1, første afsnit, realiseres ved hjælp af mindst følgende midler:

omstrukturering af toldprocesserne og de toldrelaterede processer for at gøre dem så ydedygtige og effektive som muligt, for at forenkle dem og for at mindske omkostningerne ved overholdelse af toldbestemmelserne

adgang for de erhvervsdrivende til en bred vifte af elektroniske toldtjenester, som sætter disse erhvervsdrivende i stand til at fungere sammen med en hvilken som helst medlemsstats toldmyndigheder.

3. Fællesskabet fremmer med henblik på stk. 1 de elektroniske toldsystemers interoperabilitet med tredjelandes eller internationale organisationers toldsystemer og erhvervsdrivende i tredjelandes adgang hertil med sigte på at skabe papirløse rammer på internationalt plan, hvor dette er muligt i henhold til internationale aftaler, og under forudsætning af, at der findes passende finansielle ordninger.

Artikel 3

Dataudveksling

1. Fællesskabets og medlemsstaternes elektroniske toldsystemer anvendes til dataudveksling mellem medlemsstaternes toldmyndigheder samt mellem disse myndigheder og følgende:

2. Offentliggørelse eller videregivelse af data skal ske under fuld overholdelse af gældende bestemmelser vedrørende beskyttelse af personoplysninger, navnlig Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (9) og Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (10).

Artikel 4

Systemer, tjenester samt tidsfrister

1. Medlemsstaterne skal i samarbejde med Kommissionen gøre følgende elektroniske toldsystemer operationelle i henhold til de krav og tidsfrister, der er fastsat i gældende ret:

systemer til indførsel og udførsel, der fungerer sammen med forsendelsessystemet, og som muliggør en løbende datastrøm fra et toldsystem til et andet overalt i Fællesskabet

et system til identifikation og registrering af erhvervsdrivende, der fungerer sammen med de autoriserede økonomiske operatørers system, således at disse erhvervsdrivende kun skal registreres en enkelt gang for alle de kontakter, de skal have med toldmyndighederne i hele Fællesskabet, under hensyntagen til allerede eksisterende fællesskabssystemer eller nationale systemer

et system for autorisationsproceduren, herunder informations- og høringsprocessen, og forvaltning af certifikater til autoriserede økonomiske operatører samt registrering af disse certifikater i en database, som toldmyndighederne har adgang til.

2. Medlemsstaterne etablerer i samarbejde med Kommissionen og senest den … (11) fælles toldportaler, hvor de erhvervsdrivende kan indhente de fornødne oplysninger til toldtransaktioner i alle medlemsstaterne, og påser, at de bliver operationelle.

3. Kommissionen etablerer i samarbejde med medlemsstaterne og senest den … (12) integrerede rammer for tarifering, som muliggør tilslutning til andre import- og eksportrelaterede systemer i Kommissionen og medlemsstaterne, og påser, at de bliver operationelle.

4. Kommissionen evaluerer i fællesskab med medlemsstaterne i Toldpolitikgruppen og senest den … (11) fælles funktionelle specifikationer for:

rammerne for et enkelt adgangssted, således at de erhvervsdrivende kan benytte en enkelt grænseflade til at indgive elektroniske toldangivelser, også selv om toldproceduren gennemføres i en anden medlemsstat

5. Senest tre år efter positiv evaluering af de fælles funktionelle specifikationer, der er omhandlet i stk. 4, litra a) og b), bestræber medlemsstaterne i samarbejde med Kommissionen sig på at etablere rammerne for fælles adgangssteder og elektroniske grænseflader og gøre dem operationelle.

6. Medlemsstaterne og Kommissionen bestræber sig på at etablere rammer for »single windows«-tjenester og gøre det operationelt. Evalueringen af de fremskridt, der er gjort på dette område, medtages i de rapporter, der er nævnt i artikel 12.

7. Fællesskabet og medlemsstaterne sørger for passende vedligeholdelse og nødvendige forbedringer af de systemer og tjenester, der er omhandlet i denne artikel 4.

Artikel 5

Komponenter og ansvarsområder

1. De elektroniske toldsystemer består af fællesskabskomponenter og nationale komponenter.

2. Fællesskabskomponenterne i elektroniske toldsystemer omfatter bl.a. følgende:

koordinationsaktiviteter, som Kommissionen udfører, når den implementerer og opererer elektroniske toldsystemer inden for det eksterne EF-domæne, bortset fra tjenester, der er beregnet til at opfylde nationale krav.

3. De nationale komponenter i de elektroniske toldsystemer omfatter bl.a. følgende:

programmel eller udstyr, som en medlemsstat anser for nødvendigt til at sikre fuld anvendelse af systemet.

Artikel 6

Kommissionens opgaver

Kommissionen varetager bl.a. følgende opgaver:

Artikel 7

Medlemsstaternes opgaver

1. Medlemsstaterne varetager bl.a. følgende opgaver:

løbende underretning af Kommissionen om, hvilke foranstaltninger de har truffet for, at deres respektive administrationer eller erhvervsdrivende til fulde kan gøre brug af elektroniske toldsystemer

2. Medlemsstaterne vurderer og meddeler hvert år Kommissionen, hvilke menneskelige, budgetmæssige og tekniske ressourcer der er nødvendige til at efterkomme artikel 4 og den flerårige strategiske plan, der er omhandlet i artikel 8, stk. 2.

3. Hvis der opstår risiko for, at en handling, som overvejes af en medlemsstat i relation til etableringen eller driften af elektroniske toldsystemer, kan være til skade for disse systemers interoperabilitet eller drift i almindelighed, underretter den pågældende medlemsstat Kommissionen herom forud for en sådan handling.

Artikel 8

Strategi og koordination

1. Kommissionen varetager i fællesskab med medlemsstaterne i Toldpolitikgruppen bl.a. følgende opgaver:

koordination af alle aktiviteter vedrørende elektronisk told, således at det sikres, at ressourcer, herunder ressourcer, der allerede er anvendt på nationalt plan og fællesskabsplan, udnyttes på den bedste og mest effektive måde

2. Kommissionen opstiller i fællesskab med medlemsstaterne i Toldpolitikgruppen en flerårig strategisk plan for tildeling af opgaver til Kommissionen og medlemsstaterne og holder den ajourført.

Artikel 9

Ressourcer

1. Med henblik på etableringen, driften og forbedringen af elektroniske toldsystemer, jf. artikel 4, stiller Fællesskabet de menneskelige, budgetmæssige og tekniske ressourcer til rådighed, der er nødvendige til fællesskabskomponenterne.

2. Med henblik på etableringen, driften og forbedringen af elektroniske toldsystemer, jf. artikel 4, stiller medlemsstaterne de menneskelige, budgetmæssige og tekniske ressourcer til rådighed, der er nødvendige til de nationale komponenter.

Artikel 10

Finansielle bestemmelser

1. Med forbehold af de omkostninger, der skal bæres af tredjelande eller internationale organisationer som følge af artikel 2, stk. 3, deles omkostninger i forbindelse med gennemførelsen af denne beslutning mellem Fællesskabet og medlemsstaterne i overensstemmelse med denne artikels stk. 2 og 3.

2. Fællesskabet bærer omkostningerne ved konstruktion, erhvervelse, installation, drift og vedligeholdelse af de fællesskabskomponenter, der er nævnt i artikel 5, stk. 2, i overensstemmelse med programmet Told 2007 som omhandlet i beslutning nr. 253/2003/EF og eventuelle efterfølgende programmer.

3. Medlemsstaterne bærer omkostningerne ved etablering og drift af de nationale komponenter, der er nævnt i artikel 5, stk. 3, herunder grænseflader med andre administrationer eller instanser og erhvervsdrivende.

4. Medlemsstaterne tilstræber et udvidet samarbejde for at mindske omkostningerne ved at udvikle omkostningsdelingsmodeller og fælles løsninger.

Artikel 11

Overvågning

1. Kommissionen tager alle nødvendige skridt til at efterprøve, at foranstaltninger, som finansieres via Fællesskabets budget, gennemføres i overensstemmelse med denne beslutning, samt at de opnåede resultater er forenelige med målene i artikel 2, stk. 1, første afsnit.

2. Kommissionen overvåger i fællesskab med medlemsstaterne i Toldpolitikgruppen løbende, hvilke fremskridt de enkelte medlemsstater og Kommissionen gør med hensyn til at efterkomme artikel 4, med henblik på at fastslå, om målene i artikel 2, stk. 1, første afsnit, er opfyldt, og hvorledes aktiviteterne til implementeringen af de elektroniske toldsystemer kan gøres mere effektive.

Artikel 12

Rapporter

1. Medlemsstaterne rapporterer løbende om, hvilke fremskridt de gør med hver af de opgaver, der er pålagt dem i henhold til den flerårige strategiske plan, jf. artikel 8, stk. 2. De underretter Kommissionen, hver gang en af disse opgaver er fuldført.

2. Senest den 31. marts hvert år indgiver medlemsstaterne en årlig statusrapport til Kommissionen, der dækker perioden fra den 1. januar til den 31. december i det foregående år. Disse årlige rapporter baseres på et format, der fastlægges af Kommissionen i fællesskab med medlemsstaterne i Toldpolitikgruppen.

3. Senest den 30. juni hvert år udarbejder Kommissionen på basis af de årlige rapporter, der er nævnt i stk. 2, en samlet rapport, der evaluerer de fremskridt, medlemsstaterne og Kommissionen har gjort, navnlig med hensyn til at efterkomme artikel 4, og hvorvidt det eventuelt er nødvendigt at forlænge de tidsfrister, der er fastsat i artikel 4, stk. 2, 3 og 5, og forelægger denne rapport for de berørte parter og Toldpolitikgruppen med henblik på videre drøftelser.

4. Den samlede rapport, der er nævnt i stk. 3, skal desuden indeholde resultaterne af eventuelle kontrolbesøg, der måtte blive foretaget. Den skal også indeholde resultaterne af alle andre kontrolforanstaltninger og kan angive metoder og kriterier for en eventuel senere evaluering, bl.a. med hensyn til, i hvilket omfang de elektroniske toldsystemer er interoperable, og hvordan de fungerer.

Artikel 13

Høring af erhvervsdrivende

Kommissionen og medlemsstaterne hører løbende erhvervsdrivende på alle stadier af udarbejdelsen, udviklingen og ibrugtagningen af de i stk. 4 nævnte systemer og tjenester.

Kommissionen og medlemsstaterne indfører hver især en høringsordning til samling af et repræsentativt udvalg af erhvervsdrivende på et regelmæssigt grundlag.

Artikel 14

Tiltrædende lande eller kandidatlande

Kommissionen underretter de lande, der anerkendes som tiltrædende lande eller kandidatlande med henblik på tiltrædelse, om udarbejdelsen, udviklingen og ibrugtagningen af de i artikel 4 nævnte systemer og tjenester, og tillader, at de deltager i disse faser.

Artikel 15

Gennemførelsesforanstaltninger

Forlængelse af de tidsfrister, der er fastsat i artikel 4, stk. 2, 3 og 5, vedtages efter forskriftsproceduren med kontrol, jf. artikel 16, stk. 2.

Artikel 16

Udvalg

1. Kommissionen bistås af toldkodeksudvalget.

2. Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF, jf. dennes artikel 8.

Artikel 17

Ikrafttræden

Denne beslutning træder i kraft på tyvendedagen efter offentliggørelsen i Den Europæiske Unions Tidende.

Artikel 18

Adressater

Denne beslutning er rettet til medlemsstaterne.

(1) EUT C 318 af 23.12.2006, s. 47.

(2) Europa-Parlamentets udtalelse af 12.12.2006 (endnu ikke offentliggjort i EUT), Rådets fælles holdning af 23.7.2007 og Europa-Parlamentets holdning af … (endnu ikke offentliggjort i EUT).

(3) EUT L 144 af 30.4.2004, s. 65. Berigtiget i EUT L 181 af 18.5.2004, s. 25.

(4) EUT C 305 af 16.12.2003, s. 1.

(5) EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).

(6) EUT L 36 af 12.2.2003, s. 1. Ændret ved beslutning nr. 787/2004/EF (EUT L 138 af 30.4.2004, s. 12).

(7) EFT L 341 af 17.12.2002, s. 1. Senest ændret ved Rådets forordning (EF) nr. 885/2004 (EUT L 168 af 1.5.2004, s. 1).

(8) EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).

(9) EFT L 281 af 23.11.1995, s. 31. Senest ændret ved forordning (EF) nr. 1882/2003 (EUT L 284 af 31.10.2003, s. 1).

(10) EFT L 8 af 12.1.2001, s. 1.

(11) Tre år efter denne beslutnings ikrafttræden.

(12) Fem år efter denne beslutnings ikrafttræden.

RÅDETS BEGRUNDELSE

I. INDLEDNING

Kommissionen forelagde Rådet forslaget til ovennævnte beslutning den 5. december 2005 (1).

Europa-Parlamentet afgav førstebehandlingsudtalelse den 12. december 2006 uden at foreslå nogen ændringer til forslaget.

Det Europæiske Økonomiske og Sociale Udvalg afgav udtalelse den 13. september 2006 (2).

Rådet vedtog sin fælles holdning til beslutningsudkastet den 23. juli 2007 under hensyn til Europa-Parlamentets førstebehandling, jf. den fælles beslutningsprocedure i EF-traktatens artikel 251.

II. FORMÅL

Formålet med den foreslåede beslutning er at indføre et middel til at implementere interoperable og tilgængelige automatiserede toldsystemer, både under den aktuelle og den fremtidige moderniserede toldkodeks, og til at skabe koordinerede processer og tjenester. Hensigten med dette instrument er at fastsætte de nødvendige forpligtelser til at implementere forskellige elektroniske toldsystemer og skabe betingelser for fremtidige forpligtelser med hensyn til koncepterne med et enkelt henvendelsessted (»single window«) og en »one-stop-shop«. Hovedformålet er at bestemme, hvilke aktioner der skal gennemføres, og hvilke frister alle interessenter skal overholde, for at målet med enkle og papirløse rammer for told og handel vil være realiseret, når den moderniserede toldkodeks træder i kraft.

III. GENNEMGANG AF DEN FÆLLES HOLDNING

1. Generelt

Rådet er i sin fælles holdning enig i forslagets formål, nemlig at skabe papirløse rammer for told og handel. I betragtning af de tekniske vanskeligheder, der ligger i et så ambitiøst projekt, og de betydelige ressourcer, som de nationale forvaltninger er nødt til at afsætte hertil, går Rådet imidlertid ind for en trinvis tilgang, så de elektroniske system kan implementeres gradvis.

2. Europa-Parlamentets ændringer

Europa-Parlamentet har ikke vedtaget nogen ændringer til forslaget.

3. Nye elementer, som Rådet har introduceret

Den fælles holdning adskiller sig fra Kommissionens forslag på navnlig følgende punkter:

Betragtning 12 og 13 Disse nye betragtninger, der svarer til artikel 15 og 16, som giver Kommissionen beføjelse til at vedtage gennemførelsesforanstaltninger, vedrører forlængelsen af de tidsfrister, der er fastsat i artikel 4, stk. 2, 3 og 5. Da disse foranstaltninger er af generel art og har til formål at ændre ikke-væsentlige bestemmelser i beslutningen, skal de vedtages efter forskriftsproceduren med kontrol, jf. Rådets afgørelse 1999/468/EF af 28. juni 1999, ændret ved afgørelse 2006/512/EF.

Artikel 1 — Elektroniske toldsystemer Formuleringen er blevet ændret for at præcisere, at elektronisk udveksling vedrører »data i toldangivelser, ledsagedokumenter til toldangivelser, certifikater og andre relevante oplysninger«.

Artikel 2 — Mål — Stk. 1, litra c): Ordene »og tilbageholde farlige eller ulovlige varer« er blevet slettet, da dette mål allerede er omfattet af ordene »kontrol af varer«. — Stk. 1, litra d): Ordet »bidrage« er blevet tilføjet, så det fremgår, at de elektroniske systemer ikke i sig selv vil sikre opkrævningen af told, men vil hjælpe toldmyndighederne med at udføre denne opgave. Ordene »told og andre afgifter« er blevet indsat i overensstemmelse med teksten til forslaget om en moderniseret toldkodeks. — Stk. 1, litra e): Ordet »modtage« er blevet tilføjet, så det fremgår, at information skal cirkulere frem og tilbage i den internationale forsyningskæde. — Stk. 1, litra f): Den nye formulering omorganiserer datastrømmen til at foregå både mellem eksport- og importlandenes myndigheder og mellem toldmyndighederne og de økonomiske operatører. — Stk. 2, litra b): Formuleringen er blevet ændret for at tage højde for toldrelaterede processer i overensstemmelse med målene i stk. 1. — Stk. 2, litra c): Subsidiaritetsprincippet, der allerede er nævnt i betragtning 11, vedrører hele beslutningen og bør derfor ikke gentages her. — Stk. 3: Rådet er af den opfattelse, at de elektroniske toldsystemers interoperabilitet, ikke blot med tredjelandes toldsystemer, men også med internationale organisationers toldsystemer, bør fremmes under forudsætning af, at et sådant mål er underlagt passende finansielle ordninger.

Artikel 3 — Dataudveksling — Stk. 1 er blevet omarbejdet og afkortet, og udtrykket »toldmyndigheder« er blevet indsat i overensstemmelse med teksten til forslaget til en moderniseret toldkodeks. I litra c) begrænses dataudvekslingen til offentlige instanser. — For at tage hensyn til gældende fællesskabslovgivning om databeskyttelse har Rådet indsat et nyt stk. 2 om offentliggørelse eller videregivelse af data.

Artikel 4 — Systemer og tjenester samt tidsplan Artikel 4 er blevet ændret for at give mulighed for gradvise tidsfrister, en tilgang, som Rådet finder mere egnet til implementeringen af de systemer og tjenester, der er omhandlet i forslaget. — Stk. 1: Ifølge den fælles holdning skal medlemsstaterne påse, at de elektroniske toldsystemer i litra a), b) og c) bliver operationelle i henhold til kravene og tidsplanerne i gældende ret (de skal ikke blot indføre dem). — Stk. 1, litra a): Systemerne til indførsel og udførsel bør fungere sammen med forsendelsessystemet (allerede gennemført). Elektroniske grænseflader er blevet flyttet til stk. 4, litra b). — Stk. 1, litra b): Systemet til registrering af erhvervsdrivende, der også bør give mulighed for deres identifikation og fungere sammen med de autoriserede økonomiske operatørers system, bør tage hensyn til allerede eksisterende fællesskabssystemer eller nationale systemer, så overlapning og unødige omkostninger undgås. — Stk. 1, litra c): Indsættelsen af dette nye litra følger af forslaget om en moderniseret toldkodeks og den rolle, der heri tillægges autoriserede økonomiske operatører. Fælles toldportaler er blevet flyttet til stk. 2. — Stk. 2: Denne bestemmelse er blevet flyttet hertil fra stk. 1, litra c): Formuleringen er ganske vist blevet omarbejdet, men substansen i bestemmelsen om fælles toldportaler er uændret. — Stk. 3: Denne bestemmelse er blevet flyttet hertil fra stk. 2, litra b): Formuleringen er ganske vist blevet omarbejdet, men substansen i bestemmelsen om integrerede rammer for tarifering er uændret. — Stk. 4: Rådet er af den opfattelse, at for at sikre, at forslagets mål kan nås sikkert, bør Kommissionen senest tre år efter denne beslutnings ikrafttræden og i fællesskab med medlemsstaterne evaluere de fælles funktionelle specifikationer for rammerne for et enkelt adgangssted, de elektroniske grænseflader til de erhvervsdrivende (tidl. stk. 1, litra a)), og »single window«-tjenesterne. — Stk. 5: Senest tre år efter positiv evaluering som omhandlet i stk. 4 forpligter medlemsstaterne sig til at bestræbe sig på at etablere rammerne for fælles adgangssteder og elektroniske grænseflader til de erhvervsdrivende og gøre dem operationelle. — Stk. 6: Medlemsstaterne og Kommissionen forpligter sig til at bestræbe sig på at etablere rammerne for et enkelt henvendelsessted og gøre det operationelt, idet fremskridt på området skal evalueres og rapporteres i overensstemmelse med artikel 12. — Stk. 7: Den nye formulering giver mulighed for både vedligeholdelse og forbedring af de systemer, der er beskrevet i de forudgående stykker.

Artikel 5 — Komponenter og ansvarsområder Ændringen i artikel 5 præciserer, hvilke ansvarsområder der hører under henholdsvis fællesskabskomponenterne og de nationale komponenter; listen er gjort ikke-udtømmende, der er blevet tilføjet gennemførlighedsundersøgelser under fællesskabskomponenterne, og de fælles systemspecifikationer omtales.

Artikel 6 — Kommissionens opgaver — Litra a): Ibrugtagning af de elektroniske toldsystemer er blevet tilføjet på listen over opgaver, og denne er gjort ikke-udtømmende. — Litra c): Rådet har indsat denne bestemmelse for at skabe en forbindelse til de opgaver, som Kommissionen skal udføre i forbindelse med den flerårige strategiske plan (jf. artikel 8, stk. 2). — Litra e): Rådet er af den opfattelse, at Kommissionens koordination på fællesskabsplan af elektroniske toldtjenester og »single window«-tjenester også bør medvirke til at fremme og implementere disse tjenester på nationalt plan. — Litra f): Rådet er af den opfattelse, at koordination af uddannelsesbehovene er Kommissionens ansvar.

Artikel 7 — Medlemsstaternes opgaver — Stk. 1, litra a): Ibrugtagning af de elektroniske toldsystemer er blevet tilføjet på listen over opgaver, og denne er gjort ikke-udtømmende (jf. artikel 6, litra a)). — Stk. 1, litra f): Uddannelse er blevet tilføjet på listen over de opgaver, der hører under medlemsstaternes ansvar (denne bestemmelse svarer til artikel 6, litra f)). — Stk. 2: Rådet er af den opfattelse, at medlemsstaterne hvert år bør meddele Kommissionen, hvilke ressourcer der er nødvendige til at efterkomme artikel 4 og den flerårige strategiske plan. — Stk. 3: Rådet er af den opfattelse, at medlemsstaterne bør underrette Kommissionen — og ikke søge dens godkendelse — forud for en handling i relation til de elektroniske toldsystemer, der kan være til skade for deres interoperabilitet eller drift.

Artikel 8 — Strategi og koordination Rådet har ændret overskriften til artikel 8, så det fremgår, hvor vigtig en ordentlig koordination og strategi er for implementeringen af forslagets systemer og tjenester. I stk. 1, litra c), er koordination af oplysning til toldmyndighederne og erhvervsdrivende blevet tilføjet. Stk. 1, litra e), er blevet tilpasset den nye formulering af artikel 4.

Artikel 10 — Finansielle bestemmelser — Stk. 1 skaber forbindelse til artikel 2, stk. 3, og de omkostninger, der skal bæres af tredjelande eller internationale organisationer som følge af denne bestemmelse. — Stk. 4: Første del af denne bestemmelse er blevet flyttet til artikel 7, stk. 2.

Artikel 12 — Rapporter — Stk. 2 er blevet ændret, idet fristen for indgivelse af de årlige rapporter er blevet udsat til marts, så medlemsstaterne har tilstrækkelig tid til at udarbejde disse rapporter, som er baseret på et standardformat. — I stk. 3 udsætter Rådet tillige fristen for Kommissionens samlede årlige rapport fra marts til juni. Den samlede rapport bør også evaluere de fremskridt, medlemsstaterne og Kommissionen har gjort, navnlig med hensyn til implementeringen af systemerne og tjenesterne i artikel 4, og behovet for en eventuel forlængelse af de frister, der er omhandlet i denne artikel. Den samlede rapport, der også skal forelægges Toldpolitikgruppen, bør indeholde resultaterne af Kommissionens eventuelle kontrolbesøg.

Artikel 15 — Gennemførelsesforanstaltninger Rådet fastsætter i denne nye bestemmelse, at Kommissionen skal vedtage gennemførelsesforanstaltninger med henblik på forlængelse af de tidsfrister, der er omhandlet i artikel 4, stk. 2, 3 og 5, efter forskriftsproceduren med kontrol.

Artikel 16 — Udvalg Denne nye bestemmelse omhandler det udvalg, der har til opgave at bistå Kommissionen i forbindelse med vedtagelsen af de gennemførelsesforanstaltninger, der er nævnt i artikel 15.

IV. KONKLUSION

Formålet med den fælles holdning, som Rådet har vedtaget med enstemmighed, og som støttes af Kommissionen, er — inden for en realistisk tidshorisont og under hensyn til de tekniske og politiske udfordringer på dette område — at nå den foreslåede beslutnings mål, dvs. at indføre papirløse rammer for told og handel og oprette et instrument med henblik på implementering af interoperable og tilgængelige automatiserede toldsystemer og med henblik på koordinerede processer og tjenester.

(1) EUT C 49 af 28.2.2006, s. 37.

(2) EUT C …